Krivickas
Krivickas − lietuviška vyriškos giminės pavardė. Šios pavardės moteriškosios giminės formos yra: Krivickienė (ištekėjusi moteris) ir Krivickaitė (mergautinė pavardė). Asmenvardis paplitęs visoje Lietuvoje (ypač Radviliškio–Pasvalio–Naujamiesčio–Panevėžio, taip pat Tauragės, Simno apylinkėse). Kilęs iš slaviškų pavardžių blrs. Крывіцкі, rus. Кривицкий, lenk. Krzywicki. Pavardę turi šie garsesni asmenys: Alfonsas Krivickas (1919–1990) – Lietuvos ir Vokietijos grafikas, tapytojas; Bronius Krivickas (1919–1952) – Lietuvos partizanas, jų tarpe garsus poetas; Domas Krivickas (1905–1999) – Lietuvos teisininkas, JAV lietuvių visuomenės veikėjas, teisės daktaras; Jonas Krivickas (1929–2007) – mokytojas, kraštotyrininkas, Šiaulių miesto garbės pilietis; Sigitas Krivickas (g. 1938 m.) – Lietuvos žurnalistas, fotografas; Kristupas Krivickas (g. 1979 m.) – Lietuvos žurnalistas.